Z:gnu-www-ja-can-you-trust--3e8fe6-Proprietary software means, fu/bg

В самата си същност собственически софтуер означава да нямате контрол върху това какво той прави — да не можете да разучавате програмния код или да го променяте. Не е учудващо, че хитри бизнесмени намират начини да се възползват от контрола, който имат, за да ви поставят в неизгодно положение. „Майкрософт“ са правили това неколкократно: една от версиите на „Уиндоус“ беше проектирана да докладва на „Майкрософт“ за всички инсталирани програми на вашия диск; скорошна актуализация свързана със „сигурността“ на Windows Media Player изискваше от потребителите да се съгласят с нови ограничения. Но „Майкрософт“ не са единствени — софтуерът за споделяне на музика KaZaa е изграден така, че бизнес-партньорите на KaZaa да могат да наемат правото да ползват вашият компютър за нуждите на техните клиенти. Тези злонамерени функции често са тайни, но дори и когато вече знаете за тях, е трудно да ги премахнете, тъй като нямате изходния код.